Vilnius, 2021 m. rugsėjo 13 d.

**Vilniečiai kviečiami vakcinacijai prie „Lidl“ parduotuvių**

**Vilniaus miesto savivaldybė rugsėjo 13-14 dienomis, pirmadienį ir antradienį, kviečia vilniečius ir miesto svečius skiepą nuo COVID-19 gauti atvykus prie „Lidl“ parduotuvių sostinėje. Šiomis dienomis prie dviejų „Lidl“ parduotuvių Vilniuje bus galima pasiskiepyti skiepų autobuse arba mikroautobuse.**

Rugsėjo 13 d., pirmadienį, nuo 16 iki 20 val. bus galima pasiskiepyti Naujininkuose, prie Kapsų g. 1 esančios „Lidl“ parduotuvės. Čia pasiskiepyti bus galima Vilniaus miesto savivaldybės skiepų mikroautobuse, kur norinčiųjų lauks 200 vnt. „Comirnaty“ („Pfizer-BioNTech“) ir 20 vnt. „Spikevax“ („Moderna“) dozių.

Antradienį, rugsėjo 14 d., nuo 10 iki 14 val. pasiskiepyti bus galima prie „Lidl“ parduotuvės adresu Rinktinės g. 60. Čia norinčiųjų lauks skiepų autobusas, kuriame taip pat bus galima pasirinkti „Comirnaty“ („Pfizer-BioNTech“) arba „Spikevax“ („Moderna“) vakciną.

Per šias dienas iš viso pasiskiepyti galės daugiau nei 400 norinčiųjų.

Norintys gauti skiepą, kviečiami stoti į gyvą eilę, iš anksto registruotis nereikia, užteks tik su savimi turėti asmens tapatybę patvirtinantį dokumentą.

Tokia iniciatyva, kai sostinės gyventojai prie prekybos tinklo „Lidl“ parduotuvės be registracijos gali gauti skiepą nuo COVID-19, vyksta jau ne pirmą kartą. Kiek anksčiau gyventojai turėjo galimybę pasiskiepyti prie „Lidl“ parduotuvių Vilniuje nei Klaipėdoje. Taip pat rugpjūčio 16 dieną buvo galima pasiskiepyti prie 15 „Lidl“ parduotuvių visoje Lietuvoje.

**Daugiau informacijos:**
Lina Skersytė
Korporatyvinių reikalų ir komunikacijos departamentas
UAB „Lidl Lietuva“
Tel. +370 5 267 3228, mob. tel. +370 680 53556
lina.skersyte@lidl.lt